ผมเป็นอะไรอะครับเวลาผมฝันเปียกแล้วตอนเช้าผมไปฉี่แล้วแสบอะครับผมเคยช่วยตัวเองกับนข้างมาก่อนเวลา ปกติผมไม่ฉี่แสบ
สวัสดีค่ะ หากก่อนหน้านั้น ไม่ได้มีเพศสัมพันธ์มาก่อน อาการปัสสาวะแล้วแสบ ก็จะไม่ได้เกิดจากโรคติดต่อทางเพศสัมพันธ์ แต่อาจเกิดจากสาเหตุ คือ การอักเสบติดเชื้อทางเดินปัสสาวะส่วนล่าง ซึ่งมักทำให้มีอาการปัสสาวะบ่อย ปัสสาวะแล้วแสบหรือขัด ปัสสาวะขุ่น หรือมีเลือดปน เป็นต้น โดยสาเหตุมักมาจากการที่ดื่มน้ำน้อย และการกลั้นปัสสาวะ ซึ่งหากอาการเกิดในตอนเช้า ก็อาจเกิดจากการที่มีการกลั้นปัสสาวะในช่วงกลางคืนก็ได้ค่ะแนะนำว่าควรดื่มน้ำเปล่ามากๆ เพื่อช่วยขับเชื้อโรคออกมา และควรงดการดื่มชา กาแฟ และแอลกอฮอล์ หากอาการไม่หายไป หรือมีอาการอื่นๆ เพิ่ม ก็ควรไปพบแพทย์เพื่อตรวจและรักษาค่ะ เช่น อาจเกิดจากการบาดเจ็บของเยื่อบุท่อปัสสาวะจากการช่วยตัวเองรุนแรง มีนิ่วในท่อปัสสาวะ มีสิ่งแปลกปลอมเข้าไปในท่อปัสสาวะ เป็นต้น